title: Padomes Lēmums 2009/1003/KĀDP ( 2009. gada 22. decembris ), ar ko groza Kopējo nostāju 2009/788/KĀDP par ierobežojošiem pasākumiem pret Gvinejas Republiku

text:
               23.12.2009

               LV

               Eiropas Savienības Oficiālais Vēstnesis

               L 346/51

      PADOMES LĒMUMS 2009/1003/KĀDP
   (2009. gada 22. decembris),
   ar ko groza Kopējo nostāju 2009/788/KĀDP par ierobežojošiem pasākumiem pret Gvinejas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2009. gada 27. oktobrī pieņēma Kopējo nostāju 2009/788/KĀDP par ierobežojošiem pasākumiem pret Gvinejas Republiku (1), reaģējot uz drošības spēku vardarbīgo vēršanos pret politiskās demonstrācijas dalībniekiem Konakri 2009. gada 28. septembrī.

               (2)

               Ņemot vērā nopietno situāciju Gvinejas Republikā, būtu jāpieņem papildu ierobežojoši pasākumi attiecībā uz atsevišķiem Nacionālās demokrātijas un attīstības padomes (NCDD) locekļiem un ar tiem saistītām fiziskām vai juridiskām personām, vienībām vai struktūrām, kuras ir atbildīgas par vardarbīgo apspiešanu vai politisko strupceļu valstī.

               (3)

               Turklāt Kopējās nostājas 2009/788/KĀDP pielikumā ietvertajā personu sarakstā, uz ko attiecas ierobežojoši pasākumi, būtu jāietver papildu fiziskās vai juridiskās personas, vienības vai struktūras, kuras ir saistītas ar NCDD.

               (4)

               Ir vajadzīga turpmāka Savienības rīcība, lai īstenotu dažus pasākumus,

         IR PIEŅĒMUSI ŠO LĒMUMU.
   1. pants
   Kopējo nostāju 2009/788/KĀDP ar šo groza šādi:

               1)

               kopējās nostājas 1. pantu aizstāj ar šādu pantu:
               “1. pants
               1.   Dalībvalstu valstspiederīgajiem vai no dalībvalstu teritorijas, vai izmantojot kuģus ar to karogu, vai to gaisa kuģus, ir aizliegts Gvinejas Republikai pārdot, piegādāt, nodot vai uz to eksportēt ieročus un ar tiem saistītus visdažādākos materiālus, tostarp ieročus un munīciju, militārus transportlīdzekļus un ekipējumu, pusmilitāru ekipējumu un visa iepriekšminētā rezerves daļas, kā arī ekipējumu, ko varētu izmantot iekšējām represijām, neatkarīgi no tā, vai to izcelsme ir dalībvalstu teritorijā, vai ārpus tās.
               2.   Ir aizliegts:

                           a)

                           tieši vai netieši jebkurai fiziskai vai juridiskai personai, vienībai vai struktūrai Gvinejas Republikā vai izmantošanai Gvinejas Republikā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi vai izmantošanu;

                           b)

                           tieši vai netieši jebkurai fiziskai vai juridiskai personai, vienībai vai struktūrai Gvinejas Republikā vai izmantošanai Gvinejas Republikā piešķirt finansējumu vai finanšu palīdzību saistībā ar 1. punktā minētajiem priekšmetiem, tostarp, jo īpaši, piešķīrumus, aizdevumus un eksporta kredītu apdrošināšanu jebkādai šādu priekšmetu pārdošanai, piegādei, nodošanai vai eksportēšanai vai ar tiem saistītai tehniskai palīdzībai, starpnieka pakalpojumiem vai citiem pakalpojumiem;

                           c)

                           apzināti un tīši piedalīties darbībās, kuru mērķis vai sekas ir apiet a) un b) apakšpunktā minētos aizliegumus.”;

               2)

               kopējās nostājas 2. pantu aizstāj ar šādu pantu:
               “2. pants
               1.   Kopējās nostājas 1. pantu nepiemēro:

                           a)

                           tāda militārā ekipējuma pārdošanai, piegādei, nodošanai vai eksportam, kas nav nāvējošs, vai ekipējuma, ko varētu izmantot iekšējām represijām, un kas paredzēts vienīgi humānām vai aizsardzības vajadzībām vai Apvienoto Nāciju Organizācijas (ANO) un ES iestāžu izveidošanas programmām, vai ES un ANO krīzes pārvarēšanas operācijām;

                           b)

                           lai pārdotu, piegādātu, nodotu vai eksportētu transportlīdzekļus, kas nav paredzēti militāriem mērķiem un kas ir izgatavoti no ballistiskas aizsardzības materiāliem, vai kuros ir uzstādīti šādi materiāli, nolūkā nodrošināt Gvinejas Republikā izvietotā ES un tās dalībvalstu personāla aizsardzību;

                           c)

                           finansējuma vai finanšu palīdzības sniegšanai saistībā ar šādu ekipējumu vai šādām programmām un operācijām;

                           d)

                           tehniskās palīdzības, starpnieku pakalpojumu un citu pakalpojumu sniegšanai, kas saistīti ar šādu ekipējumu vai šādām programmām un darbībām;

                     ar nosacījumu, ka šādam eksportam un palīdzībai iepriekš piekritusi attiecīgā kompetentā iestāde.
               2.   Kopējās nostājas 1. pants neattiecas uz aizsargapģērbu, tostarp bruņuvestēm un militārām aizsargķiverēm, ko ANO personāls, ES vai tās dalībvalstu personāls, informācijas līdzekļu pārstāvji, humānās palīdzības un attīstības darbinieki, kā arī ar to saistītais personāls uz laiku eksportē uz Gvinejas Republiku tikai personīgām vajadzībām.”;

               3)

               kopējās nostājas 3. panta 1. punktu aizstāj ar šādu punktu:
               “1.   Dalībvalstis veic vajadzīgos pasākumus, lai liegtu pielikumā minētajiem atsevišķiem NCDD locekļiem un ar tiem saistītām personām ieceļot to teritorijā vai šķērsot to.”;

               4)

               iekļauj šādu pantu:
               “3.a pants
               1.   Iesaldē visus līdzekļus un saimnieciskos resursus, kas ir atsevišķu pielikumā minētu NCDD locekļu un ar tiem saistītu fizisku vai juridisku personu, vienību vai struktūru īpašumā, valdījumā vai turējumā.
               2.   Nekādi līdzekļi vai saimnieciskie resursi nav tieši vai netieši pieejami pielikumā minētajām fiziskām vai juridiskām personām, vienībām vai struktūrām, vai to interesēs.
               3.   Dalībvalsts kompetentā iestāde var atļaut dažu iesaldēto līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tā uzskata par atbilstīgiem, ja tā ir konstatējusi, ka attiecīgie līdzekļi vai saimnieciskie resursi ir:

                           a)

                           vajadzīgi, lai segtu pielikumā uzskaitīto personu un to atkarīgo ģimenes locekļu svarīgākās vajadzības, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

                           b)

                           paredzēti vienīgi atbilstīgu honorāru samaksai un atlīdzībai par izdevumiem saistībā ar juridiskiem pakalpojumiem;

                           c)

                           paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai glabāšanu; vai

                           d)

                           vajadzīgi ārkārtas izdevumiem, ar noteikumu, ka kompetentā iestāde citu dalībvalstu kompetentajai iestādei un Komisijai vismaz divas nedēļas pirms atļaujas piešķiršanas ir sniegusi pamatojumu, kāpēc tā uzskata, ka īpaša atļauja būtu jāpiešķir.

                     Dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.
               4.   Atkāpjoties no 1. panta, dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu, ja ir ievēroti šādi nosacījumi:

                           a)

                           uz līdzekļiem vai saimnieciskajiem resursiem attiecas tiesisks, administratīvs vai arbitrāžas apgrūtinājums, kas noteikts pirms dienas, kad 3.a pantā minētā juridiskā vai fiziskā persona, vienība vai struktūra tika iekļauta pielikumā, vai tiesisks, administratīvs vai arbitrāžas spriedums, kas pasludināts pirms minētā datuma;

                           b)

                           līdzekļus vai saimnieciskos resursus izmantos vienīgi, lai izpildītu prasījumus, kas izriet no šāda apgrūtinājuma vai ko atzīst par spēkā esošiem ar attiecīgo tiesas spriedumu, ievērojot ierobežojumus, kas noteikti piemērojamajos tiesību aktos, kuri reglamentē šādu prasījumu iesniedzēju tiesības;

                           c)

                           apgrūtinājums vai spriedums nav pieņemts kādas pielikumā minētas fiziskās vai juridiskās personas, vienības vai struktūras interesēs; un

                           d)

                           apgrūtinājuma vai tiesas sprieduma atzīšana nav pretrunā attiecīgās dalībvalsts sabiedriskajai kārtībai.

                     Dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.
               5.   Šā panta 2. punktu nepiemēro šādām darbībām ar iesaldēto kontu:

                           a)

                           procentiem vai citiem ienākumiem no šiem kontiem; vai

                           b)

                           maksājumiem, kuri paredzēti līgumos, nolīgumos vai saistībās, kas noslēgtas vai radušās pirms dienas, kad uz minētajiem kontiem attiecināja šo kopējo nostāju,

                     ar noteikumu, ka visiem šādiem procentiem, citiem ienākumiem un maksājumiem turpina piemērot 1. punktu.”.

         2. pants
   Pielikumu Kopējai nostājai 2009/788/KĀDP aizstāj ar šā lēmuma pielikumu.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 22. decembrī

            Padomes vārdā –

            priekšsēdētājs

         A. CARLGREN

      (1)  OV L 281, 28.10.2009., 7. lpp.

      II PIELIKUMS

         3. UN 3.A PANTĀ MINĒTO PERSONU SARAKSTS

                  Vārds, uzvārds (un iespējamie pseidonīmi)

                  Personas informācija (dzimšanas datums un vieta, pases/identitātes kartes numurs, … )

                  Iemesli

                  1.

                  Kapteinis Moussa Dadis CAMARA

                  dz. d. 01.01.64. vai 29.12.68.,
                  pases Nr. R0001318

                     CNDD priekšsēdētājs

                  2.

                  Divīzijas ģenerālis Mamadouba (arī Mamadou) Toto CAMARA

                  dz. d. 01.01.46.,
                  pases Nr. R00009392

                  Drošības un civilās aizsardzības ministrs

                  3.

                  Ģenerālis Sékouba KONATÉ

                  dz. d. 01.01.64.,
                  pases Nr. R0003405/R0002505

                  Valsts aizsardzības ministrs

                  4.

                  Pulkvedis Mathurin BANGOURA

                  dz. d. 15.11.62.,
                  pases Nr. R0003491

                  Telekomunikāciju un jaunu informācijas tehnoloģiju ministrs

                  5.

                  Pulkvežleitnants Aboubacar Sidiki (arī Idi Amin) CAMARA

                  dz. d. 22.10.1979.,
                  pases Nr. R0017873

                  Ministrs un CNDD pastāvīgais sekretārs (atvaļinājies no armijas 26.01.09.)

                  6.

                  Majors Oumar BALDÉ

                  dz. d. 26.12.64.,
                  pases Nr. R0003076

                     CNDD loceklis

                  7.

                  Majors Mamadi (arī Mamady) MARA

                  dz. d. 01.01.54.,
                  pases Nr. R0001343

                     CNDD loceklis

                  8.

                  Majors Almamy CAMARA

                  dz. d. 17.10.75.,
                  pases Nr. R0023013

                  CNDD loceklis

                  9.

                  Pulkvežleitnants Mamadou Bhoye DIALLO

                  dz. d. 01.01.56.,
                  pases Nr. R0001855

                  CNDD loceklis

                  10.

                  Kapteinis Koulako BÉAVOGUI

                     CNDD loceklis

                  11.

                  Policijas pulkvežleitnants Kandia (arī Kandja) MARA

                  pases Nr. R0178636

                     CNDD loceklis,

                     Labé reģiona drošības vadītājs

                  12.

                  Pulkvedis Sékou MARA

                  dz. d. 1957. g.

                     CNDD loceklis,
                  Valsts policijas direktora vietnieks

                  13.

                     Morciré CAMARA

                  dz. d. 01.01.49.,
                  pases Nr. R0003216

                     CNDD loceklis

                  14.

                     Alpha Yaya DIALLO

                     CNDD loceklis,
                  Valsts muitas direktors

                  15.

                  Pulkvedis Mamadou Korka DIALLO

                  dz. d. 19.02.62.

                  Tirdzniecības, rūpniecības un MVU lietu ministrs

                  16.

                  Majors Kelitigui FARO

                  dz. d. 03.08.72.,
                  pases Nr. R0003410

                  Ministrs, Republikas prezidenta ģenerālsekretārs

                  17.

                  Pulkvedis Fodeba TOURÉ

                  dz. d. 07.06.61.,
                  pases Nr. R0003417 /R0002132

                     Kindia gubernators (bijušais jaunatnes lietu ministrs, demisionējis kā ministrs 7.5.09.)

                  18.

                  Majors Cheick Sékou (arī Ahmed) Tidiane CAMARA

                  dz. d. 12.05.66.

                     CNDD loceklis

                  19.

                  Pulkvedis Sékou (arī Sékouba) SAKO

                     CNDD loceklis

                  20.

                  Leitnants Jean-Claude, saukts par COPLAN PIVI

                  dz. d. 01.01.60.

                     CNDD loceklis,
                  ministrs, atbildīgs par prezidenta drošību

                  21.

                  Kapteinis Saa Alphonse TOURÉ

                  dz. d. 03.06.70.

                     CNDD loceklis

                  22.

                  Pulkvedis Moussa KEITA

                  dz. d. 01.01.66.

                     CNDD loceklis,
                  ministrs, CNDD pastāvīgais sekretārs, atbildīgs par attiecībām ar republikas iestādēm

                  23.

                  Pulkvežleitnants Aïdor (arī Aëdor) BAH

                     CNDD loceklis

                  24.

                  Majors Bamou LAMA

                     CNDD loceklis

                  25.

                     Mohamed Lamine KABA kungs

                     CNDD loceklis

                  26.

                  Kapteinis Daman (arī Dama) CONDÉ

                     CNDD loceklis

                  27.

                  Majors Aboubacar Amadou DOUMBOUYA

                     CNDD loceklis

                  28.

                  Majors Moussa Tiégboro CAMARA

                  dz. d. 01.01.68.,
                  pases Nr. 7190

                     CNDD loceklis,
                  Prezidenta ministrs, atbildīgs par narkotiku un liela apmēra bandītisma apkarošanas speciālajiem dienestiem

                  29.

                  Kapteinis Issa CAMARA

                  dz. d. 1954. g.

                     CNDD loceklis,

                     Mamou gubernators

                  30.

                  Pulkvedis Dr. Abdoulaye Chérif DIABY

                  dz. d. 26.02.57.,
                  pases Nr. 13683

                     CNDD loceklis,
                  Sabiedrības veselības un higiēnas ministrs

                  31.

                     Mamady CONDÉ

                  dz. d..: 28.11.52.,
                  pases Nr.: R0003212

                  CNDD loceklis

                  32.

                  Apakšleitnants Cheikh Ahmed TOURÉ

                     CNDD loceklis

                  33.

                  Pulkvežleitnants Aboubacar Biro CONDÉ

                  dz. d. 15.10.62.,
                  pases Nr. 2443/R0004700

                     CNDD loceklis

                  34.

                     Bouna KEITA

                     CNDD loceklis

                  35.

                     Idrissa CHERIF

                  dz. d. 13.11.67.,
                  pases Nr. R0105758

                  Prezidenta un aizsardzības ministra ministrs, atbildīgs par saziņu

                  36.

                     Mamoudou (arī Mamadou) CONDÉ

                  dz. d. 09.12.60.,
                  pases Nr. R0020803

                  Misiju, stratēģijas jautājumu un ilgtspējīgas attīstības valsts sekretārs

                  37.

                  Leitnants Aboubacar Chérif (arī Toumba) DIAKITÉ

                  Prezidenta adjutants

                  38.

                     Ibrahima Khalil DIAWARA

                  dz. d. 01.01.76.,
                  pases Nr. R0000968

                     Aboubacar Chérif“Toumba”Diakité īpašais padomnieks

                  39.

                  Apakšleitnants Marcel KOIVOGUI

                     Aboubacar Chérif“Toumba”Diakité vietnieks

                  40.

                     Papa Koly KOUROUMA kungs

                  dz. d. 03.11.62.,
                  pases Nr. R11914/R001534

                  Vides un ilgtspējīgas attīstības ministrs

                  41.

                  Majors Nouhou THIAM

                  dz. d. 1960. g.
                  pases Nr. 5180

                  Bruņoto spēku ģenerālinspektors,

                     CNDD runasvīrs

                  42.

                  Policijas kapteinis Théodore (arī Siba) KOUROUMA

                  dz. d. 13.05.71., dienesta
                  pases Nr. R0001204

                  Prezidenta biroja atašejs

                  43.

                     Kabinet (arī Kabiné) KOMARA kungs

                  dz. d. 08.03.50.,
                  pases Nr. R0001747

                  Ministru prezidents

                  44.

                  Kapteinis Mamadou SANDÉ

                  dz. d. 12.12.69.,
                  pases Nr. R0003465

                  Prezidenta ministrs, atbildīgs par ekonomiku un finansēm

                  45.

                     Alhassane (arī Al-Hassane) Siba ONIPOGUI kungs

                  dz. d. 31.12.61.,
                  pases Nr. 5938/R00003488

                  Prezidenta ministrs, atbildīgs par valsts kontroli

                  46.

                     Joseph KANDUNO kungs

                  Revīziju, pārskatāmības un labas pārvaldības ministrs

                  47.

                     Fodéba (arī Isto) KÉIRA kungs

                  dz. d. 04.06.61.,
                  pases Nr. R0001767

                  Jaunatnes, sporta un jauniešu nodarbinātības veicināšanas ministrs

                  48.

                  Pulkvedis Siba LOHALAMOU

                  dz. d. 01.08.62.,
                  pases Nr. R0001376

                  Tieslietu ministrs, zīmogu glabātājs

                  49.

                  Dr. Frédéric KOLIÉ

                  dz. d. 01.01.60.,
                  pases Nr. R0001714

                  Reģionālās pārvaldes un politisko lietu ministrs

                  50.

                     Alexandre Cécé LOUA kungs

                  dz. d. 01.01.56.,
                  pases Nr. R0001757 /
                  diplomātiskās pases Nr. R 0000027

                  Ārlietu un ārvalstīs dzīvojošo gvinejiešu lietu ministrs

                  51.

                     Mamoudou (arī Mahmoud) THIAM kungs

                  dz. d. 04.10.68.,
                  pases Nr. R0001758

                  Šahtu un enerģētikas ministrs

                  52.

                     Boubacar BARRY kungs

                  dz. d. 28.05.64.,
                  pases Nr. R0003408

                  Prezidenta valsts ministrs, atbildīgs par būvniecību, reģionālo attīstību un publisko būvniecības mantojumu

                  53.

                     Demba FADIGA

                  dz. d. 01.01.52.,
                  pases Nr., uzturēšanās kartes Nr. FR365845/365857

                     CNDD loceklis,
                  ārkārtējais un pilnvarotais vēstnieks, atbildīgais par CNDD un valdības attiecībām

                  54.

                     Mohamed DIOP kungs

                  dz. d. 01.01.63.,
                  pases Nr. R0001798

                     CNDD loceklis,

                     Conakry gubernators

                  55.

                  Seržants Mohamed (arī Tigre) CAMARA

                  Drošības spēku loceklis prezidenta gvardes bāzē “Koundara”

                  56.

                     Habib HANN kungs

                  dz. d. 15.12.50.,
                  pases Nr. 341442

                  Valsts stratēģisko sektoru revīzijas un uzraudzības komiteja

                  57.

                     Ousmane KABA kungs

                  Valsts stratēģisko sektoru revīzijas un uzraudzības komiteja

                  58.

                     Alfred MATHOS kungs

                  Valsts stratēģisko sektoru revīzijas un uzraudzības komiteja

                  59.

                  Kapteinis Mandiou DIOUBATÉ

                  dz. d. 01.01.60.,
                  pases Nr. R0003622

                  Prezidenta preses biroja vadītājs,

                     CNDD runasvīrs

                  60.

                     Cheik Sydia DIABATÉ

                  dz. d. 23.04.68.,
                  pases Nr. R0004490

                  Bruņoto spēku loceklis,
                  Aizsardzības ministrijas izlūkošanas un izmeklēšanas dienestu vadītājs

                  61.

                     Ibrahima Ahmed BARRY kungs

                  dz. d. 11.11.61.,
                  pases Nr. R0048243

                  Gvinejas radio un televīzijas ģenerāldirektors

                  62.

                     Alhassane BARRY kungs

                  dz. d. 15.11.62.,
                  pases Nr. R0003484

                  Centrālās bankas pārvaldnieks

                  63.

                     Roda Namatala FAWAZ kungs

                  dz. d. 06.07.47.,
                  pases Nr. R0001977

                  Ar CNDD saistīts uzņēmējs

                  64.

                     Dioulde DIALLO

                  Ar CNDD saistīts uzņēmējs

                  65.

                     Kerfalla CAMARA

                     KPC, Gui. Co. Pres ģenerāldirektors,
                  Ar CNDD saistīts uzņēmējs

                  66.

                     Moustapha ZABATT kungs

                  dz. d. 06.02.65.,

                  Prezidenta ārsts un personīgais padomnieks

                  67.

                     Aly MANET

                  Kustība “Dadis Doit Rester”

                  68.

                     Louis M’bemba SOUMAH

                  Darba, pārvaldes reformas un civildienesta ministrs

                  69.

                     Cheik Fantamady CONDÉ

                  Informācijas un kultūras ministrs

                  70.

                     Boureima CONDÉ

                  Lauksaimniecības un lopkopības ministrs

                  71.

                     Mariame SYLLA

                  Decentralizācijas un vietējās attīstības ministre


title: Eiropas Parlamenta Lēmums (ES) 2015/1635 (2015. gada 29. aprīlis) par Eiropas Elektronisko komunikāciju regulatoru iestādes biroja 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/162

      EIROPAS PARLAMENTA LĒMUMS (ES) 2015/1635
      (2015. gada 29. aprīlis)
      par Eiropas Elektronisko komunikāciju regulatoru iestādes biroja 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Elektronisko komunikāciju regulatoru iestādes biroja 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Elektronisko komunikāciju regulatoru iestādes biroja 2013. finanšu gada pārskatiem un Biroja atbildes (1),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (2), kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Birojam par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2009. gada 25. novembra Regulu (EK) Nr. 1211/2009, ar ko izveido Eiropas Elektronisko komunikāciju regulatoru iestādi (BEREC) un biroju (5), un jo īpaši tās 13. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0081/2015),

         1.

            sniedz Eiropas Elektronisko komunikāciju regulatoru iestādes biroja Pārvaldības komitejai apstiprinājumu par Biroja 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Elektronisko komunikāciju regulatoru iestādes biroja Pārvaldības komitejai, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 28. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 337, 18.12.2009., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2008/899/EK: Komisijas Lēmums ( 2008. gada 2. decembris ), ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu

text:
               3.12.2008

               LV

               Eiropas Savienības Oficiālais Vēstnesis

               L 323/62

      KOMISIJAS LĒMUMS

   (2008. gada 2. decembris),
   ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu
   (2008/899/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”) un jo īpaši tās 8. un 9. pantu,
   apspriedusies ar padomdevēju komiteju,
   tā kā:
   A.   PROCEDŪRA

               (1)

               Komisija ar Regulu (EK) Nr. 488/2008 (2) noteica pagaidu antidempinga maksājumu Ķīnas Tautas Republikas (ĶTR) izcelsmes citronskābes importam Kopienā.

               (2)

               Pēc pagaidu antidempinga pasākumu noteikšanas Komisija turpināja izmeklēšanu par dempingu, kaitējumu un Kopienas interesēm. Izmeklēšanas galīgie konstatējumi un secinājumi ir izklāstīti Padomes Regulā (EK) Nr. 1193/2008 (3), ar ko nosaka galīgo antidempinga maksājumu un galīgi iekasē ĶTR izcelsmes citronskābes importam noteikto pagaidu maksājumu.

               (3)

               Izmeklēšanā tika apstiprināti pagaidu konstatējumi par kaitējumu, ko rada ĶTR izcelsmes citronskābas imports par dempinga cenām.

         B.   SAISTĪBAS

               (4)

               Pēc pagaidu antidempinga pasākumu pieņemšanas seši ĶTR ražotāji eksportētāji, kas sadarbojās, proti, Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry un Weifang Ensign Industry, piedāvāja cenu saistības saskaņā ar pamatregulas 8. panta 1. punktu. Minētajās saistībās ražotāji eksportētāji piedāvāja pārdot attiecīgo izstrādājumu par tādu cenu vai lielāku cenu, kas novērstu dempinga kaitīgo ietekmi. Katrs ražotājs eksportētājs ir piedāvājis vienu minimālo importa cenu visiem dažādiem izstrādājuma veidiem, lai ierobežotu pasākumu apiešanas risku.

               (5)

               Turklāt piedāvājumi ietver minimālās cenas indeksāciju, ņemot vērā, ka attiecīgā izstrādājuma cenas ievērojami svārstās, konkrētāk, pēc izmeklēšanas perioda tās būtiski palielinājās. Indeksāciju veic saskaņā ar starptautiskajām publiskajām graudu cenām (svarīgākā izejviela, ko izmanto ražotāji eksportētāji). Tomēr ražotāji eksportētāji piedāvāja noteikt minimālās cenas vismaz tādā līmenī, kas nerada kaitējumu, pat tad, ja saskaņā ar indeksāciju cenu līmenis būtu zemāks.

               (6)

               Uzņēmums Laiwu Taihe Biochemistry, kuram piešķīra tirgus ekonomikas režīmu, piedāvāja aprēķināt tā minimālo cenu, balstoties uz izmeklēšanā noteikto normālo vērtību.

               (7)

               Turklāt, lai samazinātu cenu pārkāpumu risku, ko rada cenu šķērskompensācija, pirmkārt, ražotāji eksportētāji piedāvāja ziņot par visiem pārdevumiem ārpus ES tiem klientiem, kuru organizācija vai struktūra ir starptautiska, ja ražotājs eksportētājs pārdod izstrādājumu attiecīgajam klientam ārpus ES. Otrkārt, ražotāji eksportētāji piekrita ievērot konkrētu cenu režīmu saistībā ar minētajiem pārdevumiem ārpus ES.

               (8)

               Ražotāji eksportētāji arī regulāri sniegs Komisijai sīku informāciju par viņu veikto eksportu uz Kopienu, un tas nozīmē, ka Komisija varēs efektīvi uzraudzīt saistību izpildi.

               (9)

               Turklāt China Chamber of Commerce of Metals, Minerals & Chemicals Importers & Exporters (“CCCMC”) pievienojas 4. apsvērumā minētajiem sešiem uzņēmumiem, tādējādi CCCMC aktīvi uzraudzīs saistību ievērošanu. Tāpēc Komisija uzskata, ka saistību apiešanas risks ir ierobežots.

               (10)

               Pēc piedāvāto saistību atklāšanas Kopienas ražošanas nozare iebilda pret piedāvātajām saistībām. Kopienas ražošanas nozare apgalvoja, ka indeksācija, kura balstās uz graudu cenām, nav atbilstošs paņēmiens, jo izmaksas veido arī citi svarīgi mainīgie faktori, un ierosināja veikt indeksāciju, balstoties uz izejvielu un enerģijas cenām. Attiecībā uz Kopienas ražošanas nozares ierosinājumu veikt indeksāciju, balstoties arī uz enerģijas cenām, tika konstatēts, ka enerģijas cenas nav svarīgākais izmaksu faktors. Turklāt šajā gadījumā nebūtu skaidra indeksācijas pamata, jo vajadzīgo enerģiju var ražot no dažādiem avotiem, piemēram, oglēm, dabasgāzes vai elektrības.

               (11)

               Turklāt Kopienas ražošanas nozare apgalvoja, ka pastāv liels šķērskompensācijas risks, t. i., izstrādājumu, uz kuru attiecas saistības, var pārdot vieniem un tiem pašiem klientiem ārpus Eiropas Kopienas par mākslīgi zemām cenām, lai kompensētu minimālās cenas Eiropas Kopienā, jo ražotāji eksportētāji pārdod izstrādājumu, uz kuru attiecas saistības, starptautiskajiem uzņēmumiem. Attiecībā uz minēto, tika konstatēts, ka lielāko daļu uzņēmumu eksporta uz Eiropas Kopienu pārdod tirgotājiem nevis starptautiskajiem uzņēmumiem. Neatkarīgi no iepriekšminētā un lai turpmāk samazinātu atlikušo šķērskompensācijas risku saistībā ar dažiem uzņēmumiem, priekšlikumos ir ietvertas šķērskompensācijas klauzulas attiecībā uz attiecīgo uzņēmumu pārdevumiem tiem klientiem Eiropas Kopienā, kuru organizācija vai struktūra ir starptautiska. Minētās klauzulas ievērojami mazina šķērskompensācijas risku.

               (12)

               Ņemot vērā iepriekšminēto, ražotāju eksportētāju piedāvātās saistības ir pieņemamas.

               (13)

               Lai Komisija varētu efektīvi uzraudzīt to, kā uzņēmums ievēro saistības, kad attiecīgajam muitas dienestam tiek iesniegts pieprasījums par laišanu brīvā apgrozībā, atbrīvojumu no antidempinga maksājuma piešķir ar nosacījumu, ka i) ir iesniegts saistību faktūrrēķins, kurā norādīta vismaz Padomes Regulas (EK) Nr. 1193/2008 pielikumā minētā informācija; ii) importētos izstrādājumus ir ražojis, nosūtījis un par tiem izrakstījis rēķinu minētais uzņēmums pirmajam neatkarīgajam klientam Kopienā; un iii) muitā deklarētās un uzrādītās preces precīzi atbilst aprakstam saistību faktūrrēķinā. Ja šāds faktūrrēķins netiek iesniegts vai tas neatbilst muitā uzrādītajiem izstrādājumiem, ir jāmaksā attiecīgais antidempinga maksājums.

               (14)

               Lai papildus nodrošinātu saistību ievērošanu, importētājiem ar minēto Padomes regulu ir darīts zināms, ka minētajā regulā paredzēto nosacījumu neizpilde vai tas, ka Komisija atsauc saistību pieņemšanu, var par attiecīgajiem darījumiem radīt muitas parādu.

               (15)

               Saistību pārkāpuma vai atsaukšanas gadījumā vai tad, ja Komisija atsauc pieņemtās saistības, saskaņā ar pamatregulas 8. panta 9. punktu automātiski piemēro pamatregulas 9. panta 4. punktā noteikto antidempinga maksājumu,

         IR NOLĒMUSI ŠĀDI.
   1. pants
   Ar šo pieņem saistības, kuras piedāvā turpmāk minētie ražotāji eksportētāji un China Chamber of Commerce of Metals, Minerals & Chemicals Importers & Exporters saistībā ar antidempinga procedūru attiecībā uz Ķīnas Tautas Republikas izcelsmes citronskābes importu.

               Valsts

               Uzņēmums

                  TARIC papildu kods

               Ķīnas Tautas Republika

                  Anhui BBCA Biochemical Co., Ltd – No 73 Daqing Road, Bengbu City, 233010, Anhui Province

               A874

               Ražo RZBC Co., Ltd – No 9 Xinghai West Road, Rizhao, Shandong Province un pārdod saistīts tirdzniecībās uzņēmums RZBC Imp. & Exp. Co., Ltd – No 9 Xinghai West Road, Rizhao, Shandong Province

               A926

               Ražo RZBC (Juxian) Co., Ltd – West Wing, Chengyang North Road, Ju County, Rizhao, Shandong Province un pārdod saistīts tirdzniecībās uzņēmums RZBC Imp. & Exp. Co., Ltd – No 9 Xinghai West Road, Rizhao, Shandong Province

               A927

                  TTCA Co., Ltd – West, Wenhe Bridge North, Anqiu City, Shandong Province

               A878

                  Yixing Union Biochemical Co., Ltd – Economic Development Zone Yixing City 214203, Jiangsu Province

               A879

                  Laiwu Taihe Biochemistry Co. Ltd, No 106 Luzhong Large East Street, Laiwu, Shandong Province

               A880

                  Weifang Ensign Industry Co. Ltd, The West End, Limin Road, Changle City, Shandong Province

               A882

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2008. gada 2. decembrī

            Komisijas vārdā —

            Komisijas locekle

         Catherine ASHTON

      (1)  OV L 56, 6.3.1996., 1. lpp.

      (2)  OV L 143, 3.6.2008., 13. lpp.

      (3)  Sk. šo 1 lpp. OV.